રિઅર મિરર’થી ચાલતા રહેતા ભૂતકાળ તરફ’નાં દર્દીલા અને ડંખીલા મોનોલોગ્સ અને GPS વડે ભવિષ્ય તરફ ન છૂટકે દોરવાતો વર્તમાન – એમ આ બંને મેટાફોર સતત એક સળંગ જીવન રચે છે . એક વ્યક્તિ ડ્રાઈવર’સીટ જેટલી બંધિયાર જગ્યાએથી જ પોતાના બંધિયાર ભવિષ્ય તરફ આગળ વધે છે . ભૂતકાળ’ની ભૂલથી વર્તમાન’ની ભૂલ’નું અનુસંધાન રચાય છે પણ ભવિષ્ય કઈક સાહસિક અને નોખું જ બને છે ! આ મુવી જેટલું અભિનય અને દિગ્દર્શન’માં અવ્વલ છે તેટલું જ વિઝ્યુઅલ્સ અને લાઈટીંગ’માં પણ અવ્વલ છે . જે-તે વિષય’નાં જે-તે મુદ્દે મુવી ગજબ’નું સ્વતંત્ર લાગે છે પણ એક્તંતુ’એ પોરવાતા અજબ’નું સળંગ લાગે છે [ જેમકે ; પોતાના જુનીયર ‘ડોનલ’ સાથેની કોન્ક્રીટ અંગેની માથાઝીંક , પુત્ર એડી સાથે મેચ’ની વાતો , પત્ની સાથે એક’પક્ષીય ઝઘડો , પેલી સ્ત્રી સાથે લમણા’ઝીંક , પેલા રિઅર મિરર’વાળા મોનોલોગ્સ અને અન્ય ઘણું બધું ]